PL-GLISET: Mohamed Elyounoussi skal spille i Premier League og Southampton den kommende sesongen. Foto: Bjørn S. Delebekk / VG

Kilder til VG: «Moi» enig med Southampton – blir tidenes dyreste nordmann

Mohamed «Moi» Elyounoussi (23) er enig med Premier League-klubben Southampton, får VG opplyst sent onsdag kveld.

Oppdatert 27. juni 2018

Artikkelen er over to år gammel

Etter at Southampton fikk sitt bud på nordmannen akseptert, slik VG meldte tirsdag kveld, reiste agenten Ferhat Cifci til England for å forhandle om de personlige betingelsene i Elyounoussis kontrakt.

Nå får VG opplyst at partene har kommet til enighet om en femårskontrakt.

Dermed gjenstår kun den medisinske testen før «Moi» signere for Southampton og kalle seg «tidenes dyreste norske fotballspiller».

les også Millionene regner over Molde ved «Moi»-salg

Ifølge VGs opplysninger betaler Southampton nemlig rundt 190 millioner kroner for Basel-vingen. Det er mer – i nominell pris – enn den nåværende rekorden til Tore André Flo. Han ble solgt for rundt 165 millioner kroner fra Chelsea til Rangers i 2000.

Elyounoussi reiser til England allerede onsdag kveld. Den medisinske testen skal etter planen gjennomføres torsdag.

Southampton endte på 17. plass i Premier League forrige sesong. I de fire foregående sesongene endte de blant topp ti i ligaen.

Det norske vingen leverte flest målpoeng av alle spillere i den sveitsiske ligaen denne sesongen med 26: 11 mål og 15 målgivende pasninger. Han har ikke minst utmerket seg med to mål og to assist i Champions League, inkludert en oppsiktsvekkende prestasjon i åttedelsfinalen mot Manchester City.

Publisert: 27.06.18 kl. 22:25 Oppdatert: 27.06.18 kl. 23:45

Premier League S V U T M P 1 Leicester City 2 2 0 0 7 – 2 5 6 2 Everton 2 2 0 0 6 – 2 4 6 3 Arsenal 2 2 0 0 5 – 1 4 6 4 Liverpool 2 2 0 0 6 – 3 3 6 5 Crystal Palace 2 2 0 0 4 – 1 3 6 VIS MER Champions League

Champions League Europaliga

Europaliga Nedrykk